отчита в колона 050.
 Категория три: когато контрагентът не е централна банка и активите, които обезпечават сделката, имат друга ликвидност и кредитно качество, дължимата сума се отчита в колона 060.
 Категория четири: когато контрагентът е централна банка и активите, които обезпечават сделката, са с изключително висока ликвидност и кредитно качество, дължимата сума се отчита в колона 070, а стойността на актива, който обезпечава сделката съгласно член 418 от Регламент (ЕС) 575/2013, се отчита в колона 080.
 Категория пет: когато контрагентът е централна банка и активите, които обезпечават сделката, са с висока ликвидност и кредитно качество, дължимата сума се отчита в колона 090, а стойността на актива, който обезпечава сделката съгласно член 418 от Регламент (ЕС) No 575/2013, се отчита в колона 100.
 Категория шест: когато контрагентът е централна банка и активите, които обезпечават сделката, са с друга ликвидност и кредитно качество, дължимата сума се отчита в колона 110.
 Категория седем: Когато контрагентът е централното правителство, субект от публичния сектор в държавата членка, в която кредитната институция е получила разрешение за извършване на дейност или е създала свой клон, или многостранна банка за развитие, дължимата сума се отчита в колона 120.
 Институциите разпределят сделките като определят ликвидността и кредитното качество на активите, които обезпечават сделката, и използват същите критерии като тези, прилагани за целите на отчитане на активите в образец 1.1 „Активи“.
 Т.е. в съответствие с член 416, параграф 1 от Регламент (ЕС) No 575/2013, до приемането на единно определение в съответствие с член 460 от Регламент (ЕС) No 575/2013 на понятията за висока и изключително висока ликвидност и кредитно качество, институциите сами определят по валути кои прехвърлими активи са съответно с висока и изключително висока ликвидност и кредитно качество.
 Ако институцията е вложила активи с „изключително висока“, „висока“ и „друга“ ликвидност и кредитно качество в група обезпечения, без да има активи, които са конкретно определени като обезпечение по обезпечени кредитни сделки и сделки, обусловени от капиталовия пазар, институцията приема, че активите с най-ниска ликвидност и кредитно качество се прехвърлят първи, т.е. активите с „друга ликвидност и кредитно качество“ се прехвърлят първи. Едва след като всички такива активи бъдат изцяло прехвърлени, може да се пристъпи към прехвърляне на активите с „висока ликвидност и кредитно качество“. Едва след като всички тези активи също бъдат прехвърлени, може да се пристъпи към прехвърляне на активи с „изключително висока ликвидност и кредитно качество“.
 Замяна на обезпечения, при която институцията едновременно получава в заем обезпечение и дава в заем обезпечение (под формата на активи, различни от парични средства), се отчита, както следва:
 Стойността на получения в заем актив е неговата пазарна стойност, отбелязана в колона 010, и неговата стойност съгласно член 418 от Регламент (ЕС) No 575/2013, отбелязана в съответната колона. Замяната на обезпечения се отнася само за обезпеченията, при които няма базисна „дължима сума“, която трябва да се отчита.
 Пазарната стойност на дадения в заем актив се отчита в колоната „Пазарна стойност на актива, който обезпечава сделката“ в съответната подкатегория на .3 в образец „Входящи потоци“. Замяната на обезпечения е свързана само с обезпеченията, при